KOMISSION ASETUS (EY) N:o 665/96,

annettu 12 päivänä huhtikuuta 1996,

poikkeamisesta asetuksesta (ETY) N:o 3567/92 lampaan- ja vuohenliha-alan yhteisestä markkinajärjestelystä annetussa neuvoston asetuksessa (ETY) N:o 3013/89 säädetyistä oikeuksien siirtojen ja väliaikaisten luovutusten osalta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna asetuksella (ETY) N:o 1265/95 (2), ja erityisesti sen 5 a artiklan 4 kohdan f alakohdan ja 5 b artiklan 4 kohdan,

sekä katsoo, että

asetuksen (ETY) N:o 3013/89 5 a artiklassa perustetun tilakohtaisten enimmäismäärien järjestelmän täytäntöönpano komission asetuksen (ETY) N:o 3567/92 (3) puitteissa, sellaisena kuin se on viimeksi muutettuna asetuksella (EY) N:o 1847/95 (4), on markkinointivuonna 1995 aiheuttanut hallinnollisia vaikeuksia Yhdistyneelle kuningaskunnalle viivästyttäen kansallisesta varannosta myöntämistä mainittuna markkinointivuonna; tämän vuoksi tietyt tuottajat eivät ole kyenneet siirtämään asetuksen (ETY) N:o 3013/89 5 a artiklan 4 kohdassa säädettyjä oikeuksia tai luovuttamaan niitä väliaikaisesti markkinointivuoden 1995 osalta asetuksen (ETY) N:o 3567/92 7 artiklan 2 kohdassa säädetyssä määräajassa; tämän vuoksi olisi annettava tälle jäsenvaltiolle lupa tietyin edellytyksin, joiden tarkoituksena on rajoittaa epäsäännönmukaisuudet mahdollisimman vähiin, vahvistaa markkinointivuodeksi 1995 toinen määräaika asianomaisille tuottajille mainittujen oikeuksien siirtojen tai väliaikaisista luovutuksista ilmoittamista varten,

nämä hallinnolliset vaikeudet ovat omiaan vaikuttamaan myös markkinointivuoden 1996 oikeuksien siirtoa tai väliaikaista luovutusta varten asetettuja järjestelmiä; tämän vuoksi olisi säädettävä edellä tarkoitetuin edellytyksin, että tämä jäsenvaltio voi vahvistaa markkinointivuodeksi 1996 myös toisen määräajan tietyille oikeuksien siirroille ja väliaikaisille luovutuksille,

asetuksen (ETY) N:o 3013/89 5 b artiklan 1 kohdassa perustetun Italiaa ja Kreikkaa koskevan erityisen ylärajaltaan 600 000 oikeuden varannon soveltaminen komission asetuksen (EY) N:o 2134/95 (5) mukaisesti johtaa ylimääräisten uuhia ja vuohia koskevien palkkio-oikeuksien käyttöön ottamiseen tiettyjen tuottajien hyväksi markkinointivuodesta 1995 alkaen; mainitut oikeudet on myönnetty ottaen huomioon kyseisten tuottajien markkinointivuosina 1991 ja 1992 pitämien palkkioon oikeutettuja eläinten lukumäärä; mainittujen tuottajien pitämien laumojen kokoonpano on voinut merkittävästi muuttua kyseisistä markkinointivuosista; tämän vuoksi on suotavaa sallia hiljattain perustettujen oikeuksien siirrot tai niiden väliaikaiset luovutukset; tämän vuoksi on tarpeen antaa Italialle ja Kreikalle lupa vahvistaa markkinointivuosiksi 1995 ja 1996 toinen määräaika asianomaisille tuottajille mainittujen oikeuksien siirtojen tai väliaikaisista luovutuksista ilmoittamista varten, ja

samoista syistä on tarpeen antaa Italialle, Kreikalle ja Yhdistyneelle kuningaskunnalle lupa poikkeuksellisesti markkinointivuosien 1995 ja 1996 osalta pidentää asetuksen (ETY) N:o 3567/92 9 artiklassa säädettyä määräaikaa kuukaudella palkkio-oikeuksien siirroista sekä oikeuksien väliaikaisesta luovutuksesta ilmoittamiseksi,

toisen määräajan vahvistaminen oikeuksien siirroista tai väliaikaisista luovutuksista ilmoittamista varten edellä tarkoitetuin edellytyksin tekee myös tarpeelliseksi asetuksen (ETY) N:o 3567/92 6 artiklasta poikkeamisen Italian, Kreikan ja Yhdistyneen kuningaskunnan kohdalla markkinointivuosien 1995, 1996 ja 1997 osalta, ja

tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Markkinointivuosina 1995, 1996 ja 1997 ei sovelleta asetuksen (ETY) N:o 3567/92 6 artiklaa

a) Yhdistyneen kuningaskunnan osalta oikeuksiin, jotka on saatu kyseiseen markkinointivuoteen liittyvällä siirrolla ja/tai väliaikaisella luovutuksella ennen samaa markkinointivuotta koskevien oikeuksien kansallisista varannoista myöntämisestä tehtyä ilmoitusta,

b) Italian ja Kreikan osalta asetuksen (EY) N:o 2134/95 3 artiklan mukaisesti markkinointivuodesta 1995 alkaen saatuihin oikeuksiin.

2 artikla

Poiketen siitä, mitä asetuksen (ETY) N:o 3567/92 7 artiklan 2 kohdassa säädetään, ja markkinointivuosien 1995 ja 1996 osalta Yhdistynyt kuningaskunta voi säätää toisen määräajan tuottajille, jotka täyttävät jonkin seuraavista edellytyksistä:

1. Markkinointivuoden 1995 osalta

a) Oikeuksia tarjoavat tuottajat:

palkkio-oikeuksien kokonaismäärän on luovutushetkellä oltava kyseiselle markkinointivuodelle haettua palkkiomäärää suurempi. Lisäksi luovutus voi koskea enintään oikeuksien kokonaismäärän ja kyseiselle markkinointivuodelle haetun määrän erotusta;

b) Oikeuksia vastaanottavat tuottajat,

i) jotka joko eivät ole saaneet markkinointivuodeksi 1993 haettujen oikeuksien koko määrää kansallisesta varannosta

ii) tai joiden oikeuksia on peruutettu markkinointivuodesta 1995 alkaen peruutuksen aiheuttaneen asetuksen (ETY) N:o 3567/92 6 artiklan säännösten mukaisesti, ja joille on toimitettu tieto kyseisestä peruutuksesta aikaisintaan kymmenen työpäivää ennen Yhdistyneen kuningaskunnan markkinointivuotta 1995 koskevien oikeuksien siirtojen ja väliaikaisten luovutusten ilmoittamista varten vahvistaman ensimmäisen määräajan päättymistä.

2. Markkinointivuoden 1996 osalta

a) Oikeuksia tarjoavat tuottajat:

palkkio-oikeuksien kokonaismäärän on luovutushetkellä oltava kyseiselle markkinointivuodelle haettua palkkiomäärää suurempi. Lisäksi luovutus voi koskea enintään oikeuksien kokonaismäärän ja kyseiselle markkinointivuodelle haetun määrän erotusta;

b) Oikeuksia vastaanottavat tuottajat,

i) jotka joko eivät ole saaneet markkinointivuodeksi 1996 haettujen oikeuksien koko määrää kansallisesta varannosta,

ii) tai joiden oikeuksia on peruutettu markkinointivuodesta 1996 alkaen peruutuksen aiheuttaneen asetuksen (ETY) N:o 3567/92 6 artiklan säännösten mukaisesti, ja joille on toimitettu tieto peruutuksesta aikaisintaan kymmenen työpäivää ennen Yhdistyneen kuningaskunnan markkinointivuotta 1996 koskevien oikeuksien siirtojen ja väliaikaisten luovutusten ilmoittamista varten vahvistaman ensimmäisen määräajan päättymistä.

3 artikla

Poiketen siitä, mitä asetuksen (ETY) N:o 3567/92 7 artiklan 2 kohdassa säädetään, ja markkinointivuosien 1995 ja 1996 osalta Italia ja Kreikka voivat säätää toisen määräajan tuottajille, jotka täyttävät jonkin seuraavista edellytyksistä:

a) Oikeuksia tarjoavat tuottajat:

palkkio-oikeuksien kokonaismäärän on luovutushetkellä oltava jommallekummalle markkinointivuodelle haettua tai haettavaa palkkiomäärää suurempi. Lisäksi luovutus voi koskea enintään asetuksen (EY) N:o 2134/95 3 artiklan mukaisesti myönnettyä oikeuksien määrää;

b) oikeuksia vastaanottavat tuottajat:

palkkio-oikeuksien kokonaismäärän on luovutushetkellä oltava jommallekummalle markkinointivuodelle haettua tai haettavaa palkkiomäärää suurempi.

4 artikla

Poiketen siitä, mitä asetuksen (ETY) N:o 3567/92 9 artiklassa säädetään, ja markkinointivuosien 1995 ja 1996 osalta Italian, Kreikan ja Yhdistyneen kuningaskunnan tiedonanto on kuitenkin annettava ennen kyseisten jäsenvaltioiden vahvistamaa päivämäärää silloin, kun oikeuden siirtoa tai väliaikaista luovutusta koskeva tiedonanto on annettu ennen kyseisten jäsenvaltioiden tämän asetuksen 2 ja 3 artiklan mukaisesti vahvistaman uuden määräajan päättymistä.

5 artikla

Tämä asetus tulee voimaan sinä päivänä jona se on julkaistu Euroopan yhteisöjen virallisessa lehdessä.

Sitä sovelletaan markkinointivuoden 1995 alusta markkinointivuoden 1997 loppuun.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 12 päivänä huhtikuuta 1996.

Komission puolesta

Franz FISCHLER

Komission jäsen

(1) EYVL N:o L 289, 7.10.1989, s. 1

(2) EYVL N:o L 123, 3.6.1995, s. 1

(3) EYVL N:o L 362, 11.12.1992, s. 41

(4) EYVL N:o L 177, 28.7.1995, s. 32

(5) EYVL N:o L 214, 8.9.1995, s. 12